CELEX: C2005/057/42
Language: sk
Date: 2005-03-05 00:00:00
Title: Vec T-453/04: Žaloba podaná dňa 22. septembra 2004: Dr. Peter Lesetar proti Komisii Európskych spoločenstiev

5.3.2005   
            
            
               SK
            
            
               Úradný vestník Európskej únie
            
            
               C 57/25
            
         Žaloba podaná dňa 22. septembra 2004: Dr. Peter Lesetar proti Komisii Európskych spoločenstiev
   (Vec T-453/04)
   (2005/C 57/42)
   Jazyk konania: angličtina
   Dr. Peter Lesetar, v zastúpení: E. I. Faludy, lawyer, podal 22. septembra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutie EPSO o nezaradení žalobcu na zoznam úspešných kandidátov výberového konania EPSO/LA/11/03,
            
         
               —
            
            
               nariadil, aby bol žalobca zahrnutý do tohto zoznamu,
            
         
               —
            
            
               nariadil, aby bol žalobcovi vyplatený plat, ktorý by dostal, ak by bol náležite zahrnutý do zoznamu úspešných kandidátov a to od chvíle, určenej ako priemer začiatku zamestnania kandidátov uvedených na zozname pred žalobcom a za ním, až do chvíle, keď bude skutočne môcť začať vykonávať zamestnanie potom, ako bude zahrnutý na zoznam.
            
         Žalobné dôvody a hlavné tvrdenia
   Žalobca tvrdí, že hodnotenie jeho písomnej práce v rámci už uvedeného výberového konania výrazne podcenilo jeho výkon, že hodnotenie pohovoru bolo tiež chybné a že skutočnosť, či je vhodným kandidátom pre dotknuté miesto, nebola riadne preskúmaná a zhodnotená.